**მზის ენერგიაზე მომუშავე წყლის სატუმბი სისტემის მოწყობა**

***სამუხის ველზე მდინარე იორის არხიდან მზის ენერგიაზე მომუშავე წყლის სატუმბი სისტემის მოწყობა***

თარიღი: 21 ივლისი 2023

**მზის ენერგიაზე მომუშავე წყლის სატუმბი სისტემის მოწყობა**

სარჩევი

[**ტენდერი მზის ენერგიაზე მომუშავე წყლის სატუმბი სისტემის მოწყობაზე** 1](#_Toc98159132)

[1) შესავალი 2](#_Toc98159133)

[2) ზოგადი პირობები 2](#_Toc98159134)

[3) სატენდერო წინადადების წარდგენა 3](#_Toc98159135)

[4) კომუნიკაცია და ინფორმაციის მოთხოვნა 3](#_Toc98159136)

[5) სატენდერო წინადადების ფორმატი 3](#_Toc98159137)

[6) მომსახურებისა ზოგადი აღწერა 4](#_Toc98159138)

[7) ქვეკონტრაქტორი 4](#_Toc98159141)

[8) კომერციული წინადადება 4](#_Toc98159142)

[9) შეფასების პროცესი 5](#_Toc98159143)

[10) დამატება ცვლილება 5](#_Toc98159144)

[11) დოკუმენტაცია და კონფიდენციალურობა 5](#_Toc98159145)

[12) დამატებითი მოთხოვნები 5](#_Toc98159146)

# შესავალი

[**ბუნების დაცვის მსოფლიო ფონდი**](http://jobs.ge/client/wwf/)**ს (WWF) კავკასიის პროგრამ ოფისი** (ს/კ 203845964) (შემდგომში “დამკვეთი”) აცხადებს ტენდერს წინადადების მისაღებად (შემდგომში „სატენდერო წინადადება”) ტენდერში მონაწილეებისგან (შემდგომში “პრეტენდენტი ”) სამუხის ველზე მდინარე ივრის არხიდან მზის ენერგიაზე მომუშავე წყლის სატუმბი სისტემის მოწყობაზე.

# ზოგადი პირობები

1) კონკურსში მონაწილეობა შეუძლიათ მიიღონ არასამთავრობო და კომერციულმა ორგანიზაციებმა. კონკურსში მონაწილემ უნდა წარმოადგინოს წინადადება წინამდებარე სატენდერო წესებით განსაზღვრული პირობების მიხედვით.

2) დამკვეთი უფლებამოსილია მიიღოს ან უარყოს ნებისმიერი „სატენდერო წინდადება“, განახორციელოს დაკვეთის განთავსება ნაწილობრივ ან სრულად, წინამდებარე დოკუმენტის მომსახურების მოცულობის განფასების მიხედვით.

3) დამკვეთი უფლებამოსილია აწარმოოს პრეტენდენტებთან დამატებითი კომუნიკაცია დაზუსტების მიზნით. დამკვეთი არ არის ვალდებული გაუზიაროს სხვა მონაწილეებს რომელიმე კონკრეტული პრეტენდენტისგან მიღებული მონაცემები. ნებისმიერი დამატებითი ინფორმაციის გაზიარება, რომელიც საჭიროა წინადადების მოსამზადებლად, დამკვეთის მხრიდან განხორციელდება ყველა პრეტენდენტის მიმართ ერთდროულად.

4) დამკვეთის მხრიდან სატენდერო წინადადების შერჩევა განპირობებული იქნება გამოცდილების, კვალიფიკაციის, შესრულების ვადების, მომსახურების საფასურის ან სხვა რომელიმე კრიტერიუმის საფუძველზე და არა მხოლოდ ყველაზე დაბალი ფასის მიხედვით.

5) ხარჯთაღრიცხვიდან/კომერციული წინადადებიდან გამომდინარე დამკვეთი უფლებამოსილია მოახდინოს გარკვეული კომპონენტების შეცვლა/ჩანაცვლება ან ამოღება წინასწარ განსაზღვრული ჩამონათვალიდან. დამკვეთი ასევე, უფლებამოსილია აწარმოოს მოლაპარაკება ტენდერში მონაწილესთან მისი მოთხოვნების სრული შესაბამისობის მისაღწევად.

6) ტენდერის დასრულების თარიღის გასვლის შემდეგ, დამკვეთი არაა ვალდებული მიღებულ სატენდერო წინადადებაზე აწარმოოს მოლაპარაკება ან განათავსოს დაკვეთა, ასეთი წინადადების წარმდგენ პრეტენდენტთან.

7) იმ შემთხვევაში, თუ წარმატებული პრეტენდენტი ვერ შეძლებს სატენდერო წინადადებაში წარმოდგენილი პირობების დაცვას, დამკვეთი უფლებამოსილია გაუქმოს დაკვეთა/კონტრაქტი შერჩეულ მონაწილესთან საჯარიმო სანქციების გარეშე დამკვეთის მიმართ, და გადასცეს დაკვეთა სხვა პრეტენდენტს ან გააუქმოს ტენდერი.

8) სატენდერო წინადადება არ წარმოადგენს დაკვეთის შეთანხმებას ან ოფიციალური შეკვეთის ფორმას, პრეტენდენტის მიერ წინადადების წარდგენა ნებაყოფლობითია.

9) სატენდერო წინადადების წარდგენით პრეტენდენტი ადასტურებს, რომ ის გაეცნო ტენდერის ყველა მოთხოვნას და ვალდებულია დაიცვას ყველა ეს პირობა, დამკვეთის მხრიდან სატენდერო წინადადების მიღების შემთხვევაში. სატენდერო წინადადების მომზადებასთან და წარდგენასთან დაკავშირებული ყველა ხარჯი ეკისრება პრეტენდენტს, მიუხედავად იმისა, რომ მიღებული იქნება ეს წინადადება თუ არა დამკვეთის მხრიდან.

10) სატენდერო წინადადება ხელმოწერილი უნდა იქნას უფლებამოსილი პირის მიერ. წინადადებაში დაფიქსირებული უნდა იქნას საკონტაქტო პირი, რომელიც უფლებამოსილი იქნება მოლაპარაკებების წარმოებაზე ტენდერში მონაწილის მხრიდან.

# სატენდერო წინადადების წარდგენა

* 1. სატენდერო წინადადება წარდგენილი უნდა იქნას წინამდებარე მოთხოვნის გათვალისწინებით. სატენდერო დოკუმენტაცია გამოგზავნილი უნდა იქნას შემდეგ ელ.ფოსტაზე: procurement@wwfcaucasus.org
	2. სატენდერო წინადადების წარდგენის (გამოგზავნის) ბოლო ვადაა: 2023 წლის 14 აგვისტო, 18:00 საათი.

# კომუნიკაცია და ინფორმაციის მოთხოვნა

* 1. ნებისმიერი კომუნიკაცია და ინფორმაციის მოთხოვნა ტენდერთან დაკავშირებით გაგზავნილი უნდა იქნეს წერილობით, შემდეგ ელ.ფოსტაზე:

dbichelashvili@wwfcaucasus.org - დიანა ბიჩელაშვილი, რეგიონალური შესყიდვების ოფიცერი

ყველა კითხვა გაგზავნილ უნდა იქნას ტენდერის დასრულების ვადის ამოწურვამდე 1 (ერთი) სამუშაო დღით ადრე, წინააღმდეგ შემთხვევაში, დამკვეთი უფლებამოსილია არ გასცეს პასუხი მონაწილეებს.

* 1. ნებისმიერ ინფორმაცია/პასუხი გაეგზავნება ყველა პრეტენდენტს წერილობით ელ.ფოსტით. ტენდერის დასრულების თარიღის შემდგომ ინფორმაციის მოთხოვნაზე პასუხი არ გაიგზავნება.
	2. სატენდერო წინადადება ძალაში უნდა იყოს 60 (სამოცი) კალენდარული დღის ვადაში.

# სატენდერო წინადადების ფორმატი

პრეტენდენტების მიერ წარდგენილი სატენდერო წინადადება ჩამოყალიბებული უნდა იყოს შემდეგი ფორმატით:

1. **ზოგადი ინფორმაცია ტენდერში მონაწილის შესახებ -**  ზოგადი ინფორმაცია, მოთხოვნის შესრულებაში ჩართული თანამშრომლების რაოდენობა და კვალიფიკაციის შესახებ დამატებითი ინფორმაციის წარმოდგენა (CV - ების სახით).
2. **გამოცდილება:**

**ა) შესრულებული სამუშაოების ზოგადი ჩამონათვალი -** ბოლო 3 წლის მანძილზე მსგავსი პროექტების ჩამონათვალი და ზოგადი აღწერა (დასრულებული და მიმდინარე);

**ბ) სარეკომენდაციო წერილი -** მინიმუმ 3 (დამატებითი მოთხოვნის საფუძველზე);

**გ) შემოთავაზებული ქვე-კონტრაქტორები (არსებობის შემთხვევაში) -**  დასახელება და ინფორმაცია, სამუშაო მოცულობა/აღწერა რომელსაც ქვე-კონტრაქტორი შეასრულებს;

1. **მომსახურებასთან დაკავშირებული ინფორმაცია -** მოთხოვნის შესრულებასთან დაკავშირებული ზოგადი ინფორმაცია, სამუშაო პროცესის აღწერა და ეტაპები;
2. **კომერციული წინადადება -** ხარჯთაღრიცხვაში ფასები წარდგენილი უნდა იქნას ლარში, საერთო ფასი უნდა შეიცავდეს მასალისა და მომსახურების საფასურს, საქართველოს კანონმდებლობით დადგენილი და სავალდებულო შენატანების და დამატებითი ღირებულების გადასახადის ჩათვლით.

**გადახდის პირობა:** მომსახურების საფასურის გადახდა განხორციელდება მიღება-ჩაბარების ორმხრივად გაფორმებიდან 10 კალენდარული დღის მანძილზე. პრეტენდენტი უფლებამოსილია წარმოადგინოს საკუთარი გადახდის პირობის გრაფიკი, დამკვეთთან დამატებითი განხილვის და შეთანხმების მიზნით.

 **5) ხარჯთაღრიცხვაში წარმოდგენილი მასალა -** მითითებული უნდა იყოს შემოთავაზებული მასალის/მოწყობილობების დასახელება, წარმოშობის ქვეყანა და ბრენდი, სპეციფიკაციები.

**6) საგარანტიო პირობები -** პრეტენდენტმა უნდა წარმოადგინოს საგარანტიო პირობები და პერიოდი, ქვემო აღწერილი მითითებების გათვალისწინებით.

# მომსახურების ზოგადი აღწერა

საპროექტო ტერიტორია მდებარეობს სამუხის ველზე, საქართველო-აზერბაიჯანის სასაზღვრო ტერიტორიაზე. ტერიტორიის უკიდურეს სამხრეთ ნაწილში მოედინება მდინარე ივრიდან გამომავალი წყლის არხი. საჭიროა აღნიშნული წყლის არხის მიმდებარედ მზის ელექტროსადგურის, მზის ენერგიაზე მომუშავე ტუმბოსა და წყლის მცირე რეზერვუარის მოწყობა, რომელიც მომარაგდება არხში არსებული/გამავალი წყლით. რეზერვუარის წყალი, მიწაში განთავსებული მილის საშუალებით, გარკვეული პერიოდულობით გამოყენებული იქნება/გადაიტუმბება დაახლოებით 3,500 მეტრის მოშორებით ქურციკების დასარწყულებლად საჭირო ხელოვნური ტბორების/საგუბრების წყლით მომარაგების მიზნით.

პროექტის განხორციელების ვადა არის აგვისტო-სექტემბერი 2023.

პროექტის შესახებ დამატებითი ინფორმაცია და ტექნიკური პირობები წარმოდგენილია დანართში 1.

# ქვეკონტრაქტორი

ტენდერში მონაწილემ უნდა წარმოადგინოს დეტალური ინფორმაცია ნებისმიერ ქვეკონტრაქტორზე, რომელიც ჩაერთვება მომსახურების შესრულებაში. ქვეკონტრაქტორი უნდა აკმაყოფილებდეს იმავე საკვალიფიკაციო მოთხოვნებს, რაც მოთხოვნილია ტენდერში მონაწილის მიმართ. პრეტენდენტი პასუხისმგებელია ქვეკონტრაქტორის მიერ შესრულებულ მომსახურების ნებისმიერ მოცულობაზე.

# საგარანტიო პირობები

გთხოვთ, მიუთითეთ საგარანტიო პერიოდი და პირობები სამუშაოებისა და საჭირო მასალების / მოწყობილობების მიხედვით.

პრეტენდენტი უზრუნველყოფს სამუშაო პროცესში ყველა მოთხოვნის შესაბამისობას, რომელიც ასახულია სატენდერო დავალებაში. გამოყენებული მასალის ჩამონათვალი, სპეციფიკაცია წინასწარ შეთანხმდება მხარეებს შორის. კონტრაქტორის მიერ გამოყენებული საქონელი იქნება ახალი. საგარანტიო პერიოდის მანძილზე პრეტენდენტი უზრუნველყოფს სათადარიგო ნაწილების მოწოდებას ან ახალი მოწყობილობით ჩანაცვლებას საგარანტიო პირობების ფარგლებში. კონტრაქტორი პასუხისმგებელია, როგორც საკუთარი ასევე, ქვეკონტრაქტორის მიერ მოწოდებული მასალის ხარისხსა და საგარანტიო პირობებზე.

იმ შემთხვევაში, თუ საგარანტიო პირობების გათვალისწინებით მოხდება რაიმე ხარვეზის აღმოფხვრა ან მასალის/მოწყობილობის ჩანაცვლება, მაშინ ასეთ საქონელზე ახალი საგარანტიო პერიოდი/პირობები იქნება გათვალისწინებული.

# შეფასების პროცესი

სატენდერო წინადადების შეფასების პროცესში, სატენდერო კომიტეტი შეაფასებს:

* კვალიფიკაციასა და მსგავსი საქმიანობის გამოცდილებას;
* წარმოდგენილი განაცხადის სრულფასოვნებას;
* ხარჯთაღრიცხვას;
* შემოთავაზებულ სამუშაოების მეთოდოლოგიასა და შესრულების გეგმა-გრაფიკს.

შეფასების პირველი ეტაპის შემდგომ, შესაძლებელია განხორციელდეს კომუნიკაცია ტენდერში მონაწილეებთან დამატებითი დაზუსტებების მიზნით.

# დამატება ცვლილება

დამკვეთის მხრიდან სატენდერო მოთხოვნის ნებისმიერი ცვლილება ან დამატებითი ინფორმაცია გაიგზავნება წერილობით ელ. ფოსტის საშუალებით ყველა პრეტენდენტთან. ტენდერში მონაწილემ თავის მხრივ უნდა დაადასტუროს ინფორმაციის მიღება. იმ შემთხვევაში. თუ დამატებითი ცვლილების ან ინფორმაციის გათვალისწინება არ მოხდება სატენდერო წინადადებაში, დამკვეთი უფლებამოსილია არ მიიღოს ასეთი სატენდერო წინადადება.

# დოკუმენტაცია და კონფიდენციალურობა

ყველა დოკუმენტაცია, რომელიც მომზადდება მიმდინარე ტენდერით გათვალისწინებული მოთხოვნის ფარგლებში წარმოადგენს დამკვეთის საკუთრებას. მათი გამოყენება, შეცვლა ან მესამე მხარისთვის გადაცემა დამკვეთის თანხმობის გარეშე დაუშვებელია.

მიმდინარე ტენდერის და მომსახურების განხორციელების პროცესში გამოყენებული ყველა დოკუმენტაცია და გაცემული ინფორმაცია არის კონფიდენციალური. კონტრაქტორი და მისი ნებისმიერი ქვეკონტრაქტორი (ასეთის არსებობის შემთხვევაში) ვალდებულები არიან დაიცვან კონფიდენციალურობა.

# დამატებითი მოთხოვნები

ტენდერში მონაწილემ უნდა წარმოადგინოს ინფორმაცია და ქვემო ჩამოთვლილი დოკუმენტაცია **დამატებითი მოთხოვნის საფუძველზე:**

* განახლებული ამონაწერი რეესტრიდან
* სრული საბანკო რეკვიზიტები
* ორგანიზაციას არ უნდა გააჩნდეს დავალიანება ბიუჯეტის მიმართ
* ბოლო სამი წლის მანძილზე სასამართლო დავების არსებობის შემთხვევაში, პრეტენდენტმა უნდა წარმოადგინოს დამატებითი ინფორმაცია
* პარტნიორების ჩამონათვალი
* რეკომენდაციები